
JAVNI POZIV ZA IMENOVANJE NADOMESTNEGA ČLANA SVETA JAVNEGA ZAVODA
  Cankarjev dom, kulturni in kongresni center na predlog samostojnih delavcev v kulturi 


Rok za oddajo prijav je 4. 9. 2026.

1. Na podlagi prvega in drugega odstavka 19. člena Sklepa o ustanovitvi javnega zavoda Cankarjev dom, kulturni in kongresni center (Uradni list RS, št. 103/13 in 70/17), ministrica za kulturo Republike Slovenije Vladi Republike Slovenije v imenovanje predlaga enega predstavnika samostojnih delavcev v kulturi v Svet javnega zavoda Cankarjev dom, kulturni in kongresni center (v nadaljnjem besedilu: svet javnega zavoda), in sicer izmed strokovnjakov s področij delovanja javnih zavodov, kulture, financ in pravnih zadev. Predstavnik samostojnih delavcev v kulturi v svetu javnega zavoda je dne 9. 7. 2026 podal odstopno izjavo. Ministrstvo za kulturo zato objavlja javni poziv za imenovanje novega predstavnika samostojnih delavcev v kulturi v svet javnega zavoda za obdobje do izteka petletnega mandata sveta javnega zavoda. Mandat sedanjega sveta javnega zavoda se izteče po preteku petih let od njegove ustanovitvene seje, ki je potekala 3. 6. 2024.

2. Če na javni poziv iz drugega odstavka 19. člena Sklepa o ustanovitvi prispe več predlogov za predstavnika samostojnih delavcev v kulturi, imenuje ustanovitelj člana v skladu s šestim odstavkom 19. člena Sklepa o ustanovitvi izmed prispelih predlogov na predlog ministrice, pristojne za kulturo. 
 
3. Če na javni poziv iz drugega odstavka 19. člena Sklepa o ustanovitvi za posameznega člana sveta zavoda, in sicer za predstavnika samostojnih delavcev v kulturi ne prispe noben predlog, imenuje ustanovitelj manjkajočega člana v skladu s šestim odstavkom 19. člena Sklepa o ustanovitvi na predlog ministrice, pristojne za kulturo.

4. Član sveta javnega zavoda na predlog samostojnih delavcev v kulturi bo imenovan do izteka mandata, do 3. 6. 2029.
 
5. Kandidati morajo posredovati prijavo z naslednjimi prilogami v predpisani obliki: 
1. življenjepis v predpisani obliki EUROPASS (EUROPASS življenjepis je priloga 1 tega javnega poziva);  
1. izjavo 1 in izjavo 2 (izključno z namenom in v zvezi s postopkom imenovanja, izjavi sta priloga tega javnega poziva);
1. predstavitveno pismo: 
0. interes, zaradi katerega se kandidat vključuje v postopek,
0. sposobnosti (organizacijske, komunikacijske, poslovodske sposobnosti za delo v svetu zavoda).



6. Kandidati, ki se bodo javili na javni poziv za člane sveta, morajo izpolnjevati naslednje pogoje: 
  
1. imajo najmanj izobrazbo, pridobljeno po študijskem programu druge stopnje, oziroma izobrazbo, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij;
1. poznajo osnovne dejavnosti, finančni ali pravni okvir delovanja javnega zavoda; 
1. niso funkcionarji v izvršilni veji oblasti oziroma funkcionarji, katerega opravljanje funkcije ni združljiva s članstvom v svetu javnega zavoda;
1. so člani največ enega organa nadzora oziroma sveta javnega zavoda;
1. niso v poslovnem razmerju z javnim zavodom (dobavitelj blaga ali storitev za javni zavod za katerega kandidirajo, vključujoč svetovalne in revizorske storitve);
1. dajejo soglasje k imenovanju, v primeru izbora;
1. dovoljujejo obdelavo in uporabo osebnih podatkov, vendar izključno z namenom in v zvezi s postopkom imenovanja za predstavnika ustanovitelja v organu javnega zavoda, za katerega se prijavljajo.

7.  Pri izbiri kandidatov se bodo poleg zgoraj navedenih pogojev upoštevala tudi naslednja merila:
1. poznavanje področja delovanja javnih zavodov na področju kulture;
1. strokovna znanja in izkušnje s področja financ ali prava;
1. strokovna znanja in izkušnje s področja strokovnega dela javnega zavoda;
1. znanja s področja vodenja in upravljanja;
1. delovne izkušnje;
1. ugled v strokovni in širši javnosti;
1. strokovna in družbena aktivnost.

Od kandidata se pričakuje tudi:
1. splošna razgledanost in druga uporabna znanja;
1. komunikacijske sposobnosti;
1. sposobnost dela v skupini.

Kandidati pošljejo prijavo v zaprti ovojnici z oznako: Ne odpiraj »Javni poziv za sodelovanje v Svetu javnega zavoda Cankarjev dom, kulturni in kongresni center« na naslov: Ministrstvo za kulturo, Maistrova 10, 1000 Ljubljana, do vključno 4. 9. 2026. Za pisno obliko prijave se šteje tudi elektronska oblika, poslana na elektronski naslov: gp.mk@gov.si, pri čemer veljavnost prijave ni pogojena z elektronskim podpisom. 

Uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

Kontaktna oseba za dodatna pojasnila: 
mag. Igor Teršar, sekretar, elektronski naslov: igor.tersar@gov.si, telefon: 013695892.
Kandidati bodo obveščeni le v primeru imenovanja. V postopku javnega poziva ni možnosti vlaganja pravnih sredstev. 

